# SMJERNICE ZA PODNOSIOCE PROJEKTNIH PRIJEDLOGA

PODSTICAJI ZA RAZVOJ PROIZVODNOG ZANATSTVA U GRADU DOBOJU

#

Doboj, avgust 2019. godine

# UVODNE NAPOMENE

## Uvod

Projekat podsticaja za razvoj proizvodnog zanatstva realizuje Grad Doboj u okviru Projekta ekološkog i ekonomskog upravljanja (MEG), koji podržava i finansira Vlada Švajcarske, a sprovodi Razvojni program Ujedinjenih nacija u Bosni i Hercegovini (UNDP BiH).

Sredstva podsticaja namijenjena su samostalnim preduzetnicima koji imaju obavezu da putem nabavke NOVIH proizvodnih mašina i/ili opreme i/ili alata i/ili sirovina otvore najmanje jedno novo radno mjesto.

## S obzirom na veličinu, broj stanovnika i geografski položaj, privredni ambijent u Doboju karakterišu relativno mali broj privrednih subjekata i skroman nivo proizvodnih aktivnost. Ovo je posebno karakteristično kada su u pitanju proizvodne samostalne preduzetničke radnje (proizvodni zanati), što je posljedica nedovoljne razvijenosti preduzetničkog duha.

## Sa druge strane, različite vrste podsticaja za proizvodnju koje pružaju drugi nivoi vlasti, međunarodne organizacije i fondovi, kao ciljnu grupu imaju mala i srednja preduzeća, dok samostalni sektor privređivanja nema pravo apliciranja na ta sredstva. Kako bi se prevazišao ovaj formalni procjep, Doboj je kao ciljnu grupu za ovaj projekat izabrao proizvodno zanatstvo. Da bi se proširio krug potencijalnih kandidata i stimulisao razvoj proizvodnih aktivnosti, kriterijumi poziva omogućiće da podnosioci zahtjeva mogu biti i druge, prvenstveno uslužne radnje, koje žele svoju djelatnost proširiti na oblast proizvodnje.

## Ciljevi javnog poziva

**Opšti cilj:**

Doprinijeti ekonomskom razvoju Grada Doboja.

**Specifični ciljevi:**

1. Tehnološko unapređenje procesa proizvodnje privrednih subjekata.
2. Povećanje radne angažovanost stanovništva.

## Korisnici – ciljna grupa sredstava Grant šeme

Plasman podsticaja je usmjeren ka samostalnim preduzetničkim radnjama, registrovanim na cijelom području Grada Doboja, koje se bave proizvodnjom (proizvodni zanati) ili se bave pružanjem usluga, a žele svoju djelatnost proširiti u oblast proizvodnje.

Pravo na podsticaj putem ovog poziva **NEMAJU** preduzetničke radnje koje se bave neproizvodnim uslugama, trgovinom, ugostiteljstvom, proizvodnjom i prometom bilo kog proizvoda ili aktivnosti koje se prema domaćim propisima ili međunarodnim konvencijama i sporazumima smatraju zabranjenim.

Pored samih korisnika, korist od realizacije ove linije podsticaja će imati nezaposlena lica koja imaju prebivalište na području Grada Doboja, kao i njihova domaćinstva.

## Očekivani rezultati Grant šeme

1. Unaprijeđeni proizvodni kapaciteti najmanje 6 privrednih subjekata;
2. Najmanje 12 nezaposlenih lica sa prebivalištem u Doboju dobilo zaposlenje kod korisnika podsticaja.

Napomena: Početni i krajnji podaci biće prikupljeni putem upitnika na početku i kraju projektne aktivnosti.

## Iznos ukupnih sredstava za realizaciju projekta i iznos sufinansiranja po pojedinačnoj prijavi

Podnosilac projektnog prijedloga koji aplicira za sredstva podsticaja do maksimalnog iznosa od 8.000 KM obavezan je kreirati minimalno jedno novo radno mjesto. Podnosilac projektnog prijedloga koji aplicira za sredstva podsticaja u iznosu većem od 8.000 KM do maksimalnog iznosa od 15.000 KM obavezan je kreirati minimalno dva nova radna mjesta.

Korisnik sredstava podsticaja je obavezan da obezbijedi minimalno 30% svog financijskog učešća u ukupnim troškovima projekta koji je predmet prijave**.**

## Dinamika i način isplate podsticajnih mjera:

Sredstva za podsticaje isplaćuju se korisnicima u dvije tranše i to na sljedeći način:

* Prva tranša u vrijednoti od 70% odobrenih sredstava uplaćuje se korisniku nakon potpisivanja ugovora kojim se uređuju odnosi između Grada Doboj i korisnika (Ugovor o grantu). Sredstva se dodjeljuju isključivo za namjenu navedenu u Ugovoru (u skladu sa odobrenim projektnim prijedlogom korisnika) i po dostavljanju predračuna za **NOVU** opremu/mašine/alate/ sirovine). Korisnik je dužan u roku od 15 dana od dana potpisivanja Ugovora o grantu dostaviti predračun za sredstva koja su predmet nabavke (u skladu sa odobrenim projektnim prijedlogom).
* Druga tranša u vrijednosti od 30% odobrenih sredstava biće isplaćena nakon podnošenja i provjere dokaza da su ispunjene sve obaveze navedene u Ugovoru o grantu (proizvodne mašine/oprema/alati /sirovine nabavljene, isporučene i plaćene u potpunosti i ugovoreni broj osoba koje imaju prebivalište na području grada Doboja, zaposlenih u skladu sa Ugovorom). Korisnik će biti obavezan dostaviti dokaze o ispunjenju svih obaveza navedenih u Ugovoru o grantu najkasnije do 17.01.2020. godine.

# PRAVILA JAVNOG POZIVA

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava i ispunjenosti obaveznih kriterijuma – eliminatoran, dok se u drugom koraku ocjenjuje kvalitet podnesenog prijedloga.

## Provjera formalne ispravnosti

Da bi prijava podnosioca bila uzeta u razmatranje za finansijsku podršku u okviru ovih podsticajnih mjera MORA:

* biti dostavljena u datom roku;
* biti podnesena u zadatom formatu;
* sadržavati svu obaveznu dokumentaciju.

Samo prijave koje zadovolje navedene uslove će biti dalje razmatrane.

Zainteresovani samostalni preduzetnici mogu podnijeti samo jedan zahtjev za dodjelu podsticaja.

## Obavezni – eliminacioni kriterijumi

Razmatrane i ocijenjene će biti samo one prijave koje ispunjavaju sljedeće obavezne kriterijume za izbor:

* preduzetnička radnja ima registrovano sjedište na području Grada Doboja;
* registrovani su prije 01.08.2018. godine i od tada aktivno posluju;
* ostvarila je pozitivan poslovni rezultat u 2018. godini;
* nema prispjelih, a neizmirenih dugovanja po osnovu direktnih i indirektnih poreza uključujući i sve doprinose;
* **realizacijom projektnog prijedloga se zapošljava minimalno jedna, odnosno minimalno dvije osobe koje imaju prebivalište na području grada Doboja (ovisno o visini traženih sredstava¹)**;
* aplikant učestvuje sa minimalno 30% u ukupnim troškovima Projekta koji je predmet prijave;
* realizacija predloženog projektnog prijedloga ne može trajati duže od 17.01.2020**.** godine.
* pravo na podsticaj putem ovog poziva NEMAJU preduzetničke radnje koje se bave neproizvodnim uslugama, trgovinom, ugostiteljstvom, proizvodnjom i prometom bilo kog proizvoda ili aktivnostima koje se prema domaćim propisima ili međunarodnim konvencijama i sporazumima smatraju zabranjenim.

Prijave koje ne ispunjavaju prethodno pomenute kriterijume Projekat neće uzeti u razmatranje.

¹U skladu sa opisom u Iznos ukupnih sredstava za realizaciju projekta i iznos sufinansiranja po pojedinačnoj prijavi

## Kategorije prihvatljivih troškova i način njihovog pravdanja

Prilikom pripreme budžeta projekata, podnosioci prijedloga u budžet mogu uključiti samo prihvatljive troškove.

Prihvatljivi troškovi projekta su:

* Kupovina isključivo NOVE opreme, NOVIH alata, NOVIH mašina ili sirovina (trgovačka roba je isključena).

Nastali troškovi se pravdaju sljedećom dokumentacijom:

* Profaktura – predračun za kupovinu opreme/alata/mašina/sirovina – neophodno za isplatu prve tranše;
* Faktura, otpremnica, nalog banci za plaćanje, bankovni izvod koji dokazuje da je plaćanje izvršeno u potpunosti - neophodno po realizaciji.

Neprihvatljivi troškovi (troškovi koji se ne mogu uključiti u budžet) su:

* nabavka polovne opreme, alata i mašina;
* oprema, alati, mašine i sirovine čija nabavka je fakturisana prije datuma sklapanja Ugovora;
* dugovanja i rezerve za gubitke ili dugovanja;
* troškovi režija (voda, struja, grijanje, internet i sl);
* studijske posjete, međunarodni putni troškovi;
* kupovina i iznajmljivanje zemljišta i postojećih zgrada;
* troškovi lizinga, otplate dugova i kamate na dug;
* izmirenje poreskih obaveza osim plaćanja PDV i carine za nabavke odobrene Projektom;
* svi drugi toškovi koji nisu navedeni kao prihvatljivi.

Budžet projektnog prijedloga koji uključuje neprihvatljive troškove neće se smatrati validnim pa će cijela prijava biti odbačena. Računi za polovnu robu, kao i računi ispostavljeni prije datuma potpisivanja Ugovora neće biti priznati!

Navedeno se odnosi kako na bespovratna sredstva koja su predmet ovog Javnog poziva, tako i na sredstva koja kao sufinansiranje osigurava podnosilac projektnog prijedloga.

# OCJENA – EVALUACIJA PRIJAVA

# Sve prijave koje zadovolje obavezne – eliminacione kriterijume biće ocijenjene u skladu sa dole navedenim kriterijumima.

# Kriterijumi za ocjenu aplikacija

| **Kriterijum** | **Broj bodova** | **Sredstvo verifikacije** |
| --- | --- | --- |
| Broj dodatnih radnih mjesta koja će biti kreirana implementacijom projektnog prijedloga***Napomena:*** *ovaj broj ne uključuje broj obaveznih radnih mjesta (1 novo radno mjesto ukoliko se traže podsticajna sredstva u iznosu manjem ili jednakom 8.000 KM; 2 nova radna mjesta ukoliko se traže podsticajna sredstva u iznosu većem od 8.000 KM a manjem ili jednakom 15.000 KM).* | 12 – 3 Više od 3 | **5****10****20** | Prijavni obrazacIzjava o ispunjavanju obaveza iz Prijavnog obrazca. |
| Vrsta ugovora koji će biti potpisan sa novozaposlenim | * Ugovor na određeno vrijeme na period duži od obaveznog (duže od 6 mjeseci) sa svim novozposlenim.
* Kombinacija (ukoliko se zapošljava više osoba sa različitim ugovorima) ugovora na neodređeno vrijeme i ugovora na određeno vrijeme – na period duži od obaveznog.
* Ugovor na neodređeno vrijeme sa svim nezaposlenim.
 | **7****10****15** | Prijavni obrazac |
| Podnosilac aplikacije je: | - uslužna djelatnost- proizvodno-uslužna djelatnost- proizvodna djelatnost | 0510 | Prijavni obrazacKlasifikacija djelatnosti |
| Vlasnik ili direktor privrednog subjekta koji je podnio/la aplikaciju je žena. | NEDA | 015 | Prijavni obrazac |
| Stepen učešća izvoza u ukupnom prihodu u 2018. godini | Manji od 10%Jednak ili veći od 10%,a manji od 30%Jednak ili veći od 30% | 0710 | Finansijski izvještajiPrijavni obrazac |
| Finansijsko učešće aplikanta u ukupnim troškovima realizacije aktivnosti***Napomena:*** *aplikant je obavezan učestvovati sa 30% u ukupnim troškovima projekta koji je predmet prijave* | Veće od 30%, a manje ili jednako 50%Veće od 50% | 510 | Prijavni obrazacIzjava o ispunjavanju obaveza iz Prijavnog obrazca. |
| Značaj realizacije projekta za zajednicu (zapošljavanje ranjivih kategorija, unapređenje kvaliteta života u lokalnoj zajednici, proizvodnja deficitarnih proizvoda ili supstitucija uvoza, i sl). | 0 - 20 | Prijavni obrazac |
| **Maksimalan ukupan broj bodova** | **100** |  |

## Rang lista

Nakon ocjenjivanja projektnog prijedloga u skladu sa navedenim kriterijumima, utvrđuje se rang lista prijava na osnovu ostvarenog broja bodova. Komisija za izbor korisnika će na osnovu rang liste dati preporuku gradonačelniku za sklapanje Ugovora o grantu sa odabranim korisnicima.

# NAČIN PODNOŠENJA PRIJAVE

## Prijava aplikanta

Prijava MORA biti podnesena u zadatom formatu i sadržavati sljedeće dokumente:

1. Popunjen prijavni obrazac (Obrazac 1) koji je sastavni dio ovog dokumenta;
2. Prilog budžeta (Obrazac 2) koji je sastavni dio ovog dokumenta;
3. Potpisanu izjavu o planiranom iznosu sufinansiranja i obavezi ispunjenja svih elemenata prijave, što uključuje i zapošljavanje novih radnika prije isteka Ugovora o grantu, a po osnovu ugovora o radu čije trajanje ne može biti kraće od 6 mjeseci. (Obrazac 3);
4. Potpisanu Izjavu o nepostojanju sukoba interesa i nesudjelovanju u koruptivnim radnjama (Obrazac 4);
5. Obavezna dokumentacija.

## Obavezna dokumentacija

* kopija rešenja o registraciji samostalnog preduzetnika;
* izvod iz statistike o klasifikaciji djelatnosti;
* kopija finansijskog izvještaja za prethodnu godinu ovjerena od Poreske uprave;
* poreska uvjerenja o izmirenim obavezama po osnovu direktnih i indirektnih poreza, uključujući i sve doprinose, izdata od nadležnih institucija;
* lista zaposlenih ovjerena od Poreske uprave zaključno sa 31.07.2018. godine;

## Način podnošenja prijave

Prijavu sa pratećom dokumentacijom potrebno je dostaviti u jednom originalnom primjerku i jednoj kopiji u A4 formatu i uvezane.

Prijave se podnose lično ili preporučenom poštom u zatvorenoj koverti na adresu:

**Grad Doboj**

**Hilandarska 1,**

**74000 DOBOJ**

**Projektni tim**

Na koverti je potrebno navesti naziv javnog poziva za koji se zahtjev podnosi:

**JAVNI POZIV: PODSTICAJI ZA RAZVOJ PROIZVODNOG ZANATSTVA U GRADU DOBOJU –**  **„NE OTVARATI PRIJE ZVANIČNOG OTVARANJA!“**

Krajnji rok za podnošenje prijava je 04. 10. 2019. godine do 15h, što se potvrđuje datumom na otpremnici, prijemnim pečatom ili priznanicom.

Nepotpune prijave kao i prijave podnesene nakon isteka roka neće se razmatrati.

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava i ispunjenosti obaveznih kriterijuma – eliminatoran, dok se u drugom koraku ocjenjuje kvalitet podnesenog prijedloga.

## Dodatne informacije

Projektni tim će tokom trajanja Javnog poziva održati otvoreni dan (informativni sastanak) u Gradu Doboju radi pružanja potrebnih tumačenja i objašnjenja.

# DINAMIKA REALIZACIJE JAVNOG POZIVA

Rang lista korisnika izabranih na osnovu ovog javnog poziva biće objavljena na službenoj internet prezentaciji Grada Doboj ([www.doboj.gov.ba](http://www.doboj.gov.ba)) i oglasnoj tabli. Izabrani podnosioci prijava će biti pismeno obaviješteni o rezultatima poziva.

Predviđeni vremenski rok za sprovodjenje procesa izbora korisnika je sljedeći:

|  |  |
| --- | --- |
| Aktivnost | Datum |
| Objavljivanje Javnog poziva | 16.09.2019. |
| Krajnji rok za podnošenje prijava | 04.10.2019. do 15:00 h |
| Informativni dan: | 24.09.2019. u 10:00 h u sali Skupštine Grada |
| Obavještenje o rezultatima Javnog poziva | 11.10.2019. |
| Krajnji rok za podnošenje žalbe | 18.10.2019. |
| Rok za donošenje odluke o žalbi | 23.10.2019. |
| Potpisivanje ugovora sa izabranim korisnicima podsticaja | 28.10.2019. |
|  |  |

Žalbeni postupak

Podnosioci prijava na Javni poziv imaju pravo žalbe na preliminarnu listu korisnika podsticaja. Prigovor se podnosi u roku od sedam dana od dana objavljivanja preliminarne liste Komisiji za žalbe koju formira gradonačelnik. Komisija za žalbe odlučuje o žalbi u roku od pet dana nakon isteka roka za podnošenje žalbi i o svojoj odluci obavještava podnosioce žalbi pismenim putem.

# UGOVARANJE, REALIZACIJA PROJEKTA I IZVJEŠTAVANJE

Grad Doboj potpisuje ugovor sa svakim izabranim korisnikom podsticaja (Ugovor o grantu). Prilikom potpisivanja ugovora korisnik prilaže ovjerenu, potpisanu i registrovanu blanko mjenicu sa ovjerenim i potpisanim mjeničnim ovlašćenjem u vrijednosti odobrenih sredstava;

Sva prava i obaveze ugovornih strana biće detaljno utvrđena u Ugovoru o grantu.